У час вайны бацьку накіравалі служыць у конную разведку. Амаль 3 гады ён дастаўляў каштоўныя даныя, неабходныя для вядзення баявых дзеянняў. Аднойчы быў цяжка паранены. Пасля выздараўлення зноў трапіў у свой артылерыйскі полк. Там яго прызначылі камандзірам зенітнай гарматы 570 асобнай зенітнай артылерыйскай брыгады, якая прымала ўдзел у Петсама-Кіркенескай аперацыі ў 1944 годзе.